  Анжелика Тихонова корреспондент 2020-тӥ арын Удмуртиысь йӧскалык лыдӟетъюртэз выльдонлы Росси азьмуртлэн Владимир Путинлэн кичӧлтэмезъя ужась «Культура» йӧскалык ӵектос улсын федерация 100 миллион манет висъяз. Со сярысь ивортодэтъя «Удмуртия» агентстволэн корреспондентэзлы элькунысь лулчеберетъя министр Владимир Соловьёв вераз. Кыкетӥ арзэ ини ми йӧскалык лыдӟетъюртмес выльдон бордын ужаськом. Кема возьмам, ку сыӵе луонлык кылдоз. Кылем арын юртэз тупатъянлы федерал коньдэтысь 178 миллион манет басьтӥм. Туэ тупанкылмы 100 миллион манетлы гожтэмын. Сомындагес ик вуоно арын но луоз Владимир Соловьёв, Удмуртиысь лулчеберетъя министрЛыдӟетъюртэз выльдон ужъёс азьланьтӥсько. Туэ лэсьтӥськисьёс 3-тӥ толшоре ик потӥзы ини. Куазь шоры учкытэк, вань ужъёс юнматэм радлыкъя мыно. Гужем шорозь куать этаж ӝутскоз шуыса малпасько. Тулыс, малпасько, ужасьёс вылзэ лэсьтон борды кутскозы, тепловой контур лэсьтозы, со вакытэ ик пуш ужъёсты быдэстозы Владимир Соловьёв, Удмуртиысь лулчеберетъя министр Удмуртиысь йӧскалык лыдӟетъюртэз выльдон 9 фото Кылем арын юртлэсь фундаментсэ дасязы, подвал этажзэ лэсьтӥзы. Озьы ик кӧня ке ужан тӥрлыкъёс, ву гумыослы, канализацилы инженерной коммуникациос басьтӥзы. Пусъём, дизайн-ӵектосэзъя кенешонъёс мыно на. Тупатъян ужъёсты йылпумъятозь, дизайнерлэн вань малпанъёсыз но чертёжъёсыз эскерисько. Лыдӟетъюртэз 2021-тӥ арын нырысетӥ паларе вуттыны кулэ. Кемалась ӧвӧл дизайнер Екатерина Григолия Йӧскалык лыдӟет\юртэз выльдонъя ӵектосэныз тодматӥз.  Выль йӧскалык лыдӟетъюртлэн ӵектосэз 20 фото Тегъёс: Ижкар Удмуртия коньдон лэсьтськон Йӧскалыклыдӟетъюрт 100ар  